b"\n_START_ARTICLE_\nNeogeografia\n_START_PARAGRAPH_\nLa Neogeograf\xc3\xada (Nova geografia) \xc3\xa9s un neologisme que conviu amb diverses denominacions utilitzades per ressenyar la pres\xc3\xa8ncia i la rellev\xc3\xa0ncia de l\xe2\x80\x99\xc3\xbas de la cartografia a Internet. Es compon d\xe2\x80\x99un conjunt de t\xc3\xa8cniques i eines que queden excloses de l\xe2\x80\x99\xc3\xa0mbit del Sistema d\xe2\x80\x99Informaci\xc3\xb3 Geogr\xc3\xa0fica (GIS) tal com afirma Daniel Jim\xc3\xa9nez a la seva tesi doctoral.\n_START_SECTION_\nDescripci\xc3\xb3\n_START_PARAGRAPH_\nLes expressions respecte a la Neogeografia es refereixen a la capacitat de persones sense formaci\xc3\xb3 en t\xc3\xa8cniques cartogr\xc3\xa0fiques per participar en diversos nivells i expressions a la creaci\xc3\xb3 del significat de mapes. Lligat a aquest nou tipus de ge\xc3\xb2grafs \xe2\x80\x9cno experts\xe2\x80\x9d, sorgeix el terme Volunteered Geographic Information (VGI) i el de dades especials User-generated content. Tots aquests termes ressalten que els usuaris habituals dels mapes s\xe2\x80\x99han convertit en els seus productors i que la diferenciaci\xc3\xb3 de funcions entre el cart\xc3\xb2graf i el lector del mapa s\xe2\x80\x99han dissolt._NEWLINE_Aquesta nova geografia \xc3\xa9s el resultat de la llibertat d\xe2\x80\x99acc\xc3\xa9s a la georreferenciaci\xc3\xb3 de llocs, la geoetiquetaci\xc3\xb3 de continguts, la f\xc3\xa0cil integraci\xc3\xb3 de recursos en entorns web mitjan\xc3\xa7ant l\xe2\x80\x99\xc3\xbas d\xe2\x80\x99APIs y la utilitzaci\xc3\xb3 cada cop m\xc3\xa9s quotidiana de GPS i d\xe2\x80\x99aparells de posicionament (tel\xc3\xa8fons m\xc3\xb2vils, PDAs, navegadors) a la vida quotidiana._NEWLINE_La neogeografia est\xc3\xa0 vinculada al fenomen de la web 2.0 on les persones s\xc3\xb3n les que publiquen sense possibilitat de censura els seus punts de vista de manera expressiva i creativa. Per\xc3\xb2 la neogeografia fa un pas m\xc3\xa9s, aquesta capacitat s\xe2\x80\x99amplia cap a una consci\xc3\xa8ncia de lloc i cap a l\xe2\x80\x99expressi\xc3\xb3 lliure i creativa dels llocs. Publicar mapes no \xc3\xa9s tan f\xc3\xa0cil com penjar textos o fotografies per\xc3\xb2 es disposa de la tecnologia precisa perqu\xc3\xa8 les dades geogr\xc3\xa0fiques massives es pugin als servidors des d\xe2\x80\x99on podran ser consultades. Rana y Joliveau (2007) senyalen que el pas d\xe2\x80\x99una geografia acad\xc3\xa8mica o paleogeografia a la nova geografia es caracteritza per un desdibuixament dels l\xc3\xadmits entre els rols tradicionals de subjectes productors, comercialitzadors i consumidors d\xe2\x80\x99informaci\xc3\xb3 geogr\xc3\xa0fica.\n_START_SECTION_\nCanvis i perman\xc3\xa8ncies a la nova geografia\n_START_PARAGRAPH_\nLa nova geografia ha produ\xc3\xaft certs canvis, com el despla\xc3\xa7ament del poder de realitzar mapes, \xc3\xa9s a dir, de participar en el significat d\xe2\x80\x99aquests. El mapa no perd ni tampoc modifica els seus atributs com a eina imprescindible de creaci\xc3\xb3 espacial, sin\xc3\xb3 que la participaci\xc3\xb3 en el seu significat s\xe2\x80\x99expandeix cap a aquelles persones sense formaci\xc3\xb3._NEWLINE_Kazys i Varnelis (2008) afirmen que els mapes accentuen la seva capacitat de visibilitat. Els mapes digitals permeten espacialitzar determinades viv\xc3\xa8ncies, situacions o elements que romanien ocults a l\xe2\x80\x99espai, o perqu\xc3\xa8 no comptaven amb la rellev\xc3\xa0ncia necess\xc3\xa0ria per apar\xc3\xa8ixer en un mapa determinat o perqu\xc3\xa8 la seva especialitzaci\xc3\xb3 era complexa de realitzar. Tal com senyalava Momonnier (1996) els mapes en si mateix s\xc3\xb3n exercicis que filtren informaci\xc3\xb3._NEWLINE_La neogeografia no pret\xc3\xa9n construir-se en una nova categoria de veritat cartogr\xc3\xa0fica, ja que utilitza procediments de filtratge semblants als de la cartografia oficial per\xc3\xb2 la seva diversitat i llibertat de creaci\xc3\xb3 permeten visualitzar elements espacials que han estat ocults anteriorment.\n_START_SECTION_\nAn\xc3\xa0lisi d'Internet des d'una perspectiva neogeogr\xc3\xa0fica\n_START_PARAGRAPH_\nImplica quatre apartats:\n_START_SECTION_\nMapes\n_START_PARAGRAPH_\nLa representaci\xc3\xb3 de la realitat\n_START_SECTION_\nElements\n_START_PARAGRAPH_\nPunts contextualitzats a l'espai (web map server, waypoints...)\n_START_SECTION_\nInformaci\xc3\xb3\n_START_PARAGRAPH_\nGeoposicionar la informaci\xc3\xb3 als elements. Aportar informaci\xc3\xb3 en forma de fotografies, v\xc3\xaddeos, xarxes socials, etc.\n_START_SECTION_\nIntegraci\xc3\xb3\n_START_PARAGRAPH_\nLa integraci\xc3\xb3 dels tres punts anteriors a trav\xc3\xa9s de, per exemple, tel\xc3\xa8fons m\xc3\xb2bils.\n_START_SECTION_\nMashups de Google Maps\n_START_PARAGRAPH_\nEs tracta de mashups dotats de valor espacial a situacions o objectes particulars (productes comestibles o esdeveniments religiosos, la veracitat de la qual o historicitat en aquest cas no es posa en q\xc3\xbcesti\xc3\xb3, sin\xc3\xb3 que nom\xc3\xa9s es considera com a proposta cartogr\xc3\xa0fica) mitjan\xc3\xa7ant exercicis que s\xe2\x80\x99allunyen de les propostes de la cartografia tradicional.\n_START_SECTION_\nEl mapa del bon croissant\n_START_PARAGRAPH_\nLocalitzar els Forns de Pa que ofereixen serveis de qualitat en relaci\xc3\xb3 amb aquest producte, segons lectors del blog \xe2\x80\x9cEl comidista\xe2\x80\x9d del Diario El Pa\xc3\xads.\n_START_SECTION_\nBiblemap\n_START_PARAGRAPH_\nBiblemap utilitza una interf\xc3\xadcie on \xc3\xa9s possible realitzar cerques en el mapa tenint com a refer\xc3\xa8ncia el llibre de la B\xc3\xadblia i la seva numeraci\xc3\xb3, de forma que es pot llegir la B\xc3\xadblia accedint al mateix temps al mapa.\n_START_SECTION_\nWikiloc\n_START_PARAGRAPH_\nWikiloc \xc3\xa9s una Comunitat d'usuaris que comparteixen rutes i punts d'inter\xc3\xa8s GPS. La cobertura disponible en Open Street Map de territoris com Hait\xc3\xad o Afganistan \xc3\xa9s un exemple de com les estrat\xc3\xa8gies col\xc2\xb7laboratives s\xc3\xb3n m\xc3\xa9s eficaces en entorns dif\xc3\xadcils.\n_START_SECTION_\nFlickrvision\n_START_PARAGRAPH_\n\xc3\x89s una aplicaci\xc3\xb3 web que permet visualitzar sobre un mapa el lloc exacte d'on s'estan enviant les imatges a Flickr en aquell moment.\n_START_SECTION_\nWikimapia\n_START_PARAGRAPH_\n\xc3\x89s un mapa en l\xc3\xadnia editable on es pot descriure qualsevol lloc de la Terra o navegar per el mapa descobrint nous paratges ja establerts.\n_START_SECTION_\nMapes reutilitzadors de dades\n_START_PARAGRAPH_\nL'extensi\xc3\xb3 de l'\xc3\xbas de la cartografia a Internet no s'ent\xc3\xa9n sense l'aparici\xc3\xb3 de serveis web de mapes i d'altres fonts de dades que, essent d'acc\xc3\xa9s i \xc3\xbas gratu\xc3\xaft, s'ordenen al voltant de cat\xc3\xa0legs que les referencien. Aquests inventaris de fonts s\xc3\xb3n coneguts com a cat\xc3\xa0legs de Dades obertes, quan referencien fonts de dades en general, i com a Infraestructures de dades espacials quan es tracta de fonts espec\xc3\xadficament geogr\xc3\xa0fiques. Les fonts provenen dels serveis web d'institucions diverses, p\xc3\xbabliques i privades, que comparteixen, amb altres usuaris i organitzacions, dades de les quals s\xc3\xb3n productores. Aquests cat\xc3\xa0legs referencien aquestes fonts i les organitzacions que les ofereixen, mitjan\xc3\xa7ant l'\xc3\xbas de Metadades, uns fulls descriptius de les caracter\xc3\xadstiques de les dades ofertes. Hi ha aplicacions i plataformes digitals que es fan servir aquestes dades per a la prestaci\xc3\xb3 de serveis d'informaci\xc3\xb3 finals. S\xc3\xb3n els anomenats serveis reutilitzadors de dades. A Catalunya trobem diversos exemples de serveis de mapes reutilitzadors de dades geogr\xc3\xa0fiques o georeferenciades pel mateix servei. A continuaci\xc3\xb3, en citem alguns exemples:\n_START_SECTION_\nEixos.cat\n_START_PARAGRAPH_\nObservatori econ\xc3\xb2mic especialitzat en el tractament de les dades per a l'elaboraci\xc3\xb3 d'informaci\xc3\xb3 econ\xc3\xb2mica.\n_START_SECTION_\nAgenda Oberta\n_START_PARAGRAPH_\nServei agregador d'esdeveniments per a la creaci\xc3\xb3 d'agenda cultural dels Pa\xc3\xafsos Catalans."